Agnoscat firmiter omnis ordo fidelium, quod Wido Miles de villa, quæ Fretas, nuncupatur, decidens in infirmitate, noster effectus est Monachus, ipse et frater ejus Teodericus, et uxor, cum filiis et filiabus ipsius Teoderici, totum alodium ex parte generis sui et ex parte Gybuini de Bello monte, et ejus uxoris, quod habebant in villa, quæ Majascus dicitur, in mansis, in agris, in pratis, in sylvis, in elemosyna devote obtulerunt Deo, et sanctis Apostolis Petro et Paulo, et Besuensi Ecclesiæ pro remedio sui, suorumque antecessorum pro vivis sive defunctis. § Ut donum istud firmius teneretur, uxor Theoderici inde pro signo habuit unum anulum de auro, et Richardus filius ejus unum cyphum de refectorio. Supradictus quoque Wido post hoc dedit omnem partem ad se pertinentem de proprio fundo quem possidebat, ultra Sagunnam fluvium, scilicet in villa, quæ Vallarius vocatur, et in alia villa deserta quæ Arcensis appellatur; et in alia villa, quæ Luvinensis nuncupatur, in mansis, in agris, in pratis, in sylvis, in servis, et ancillis. Sig. Hugonis de Cunvulensi castro, Heinrici, Rainaldi, Widonis, Bernonis. Domni Stephani Abbatis, Girardi Monachi, Warnerii, Wilenci, Albrici, Aimonis. Acta sunt hæc tempore illo, quo Philippus Rex regnabat in Francia, Robertus Episcopus in Linguonis, Stephanus Abbas in Besua, Oddo Dux in Ducatu.